proxectonos/corpus_dominio_legal_administrativo_tmp huggingface dataset:
RESOLUCIÓN do 3 de outubro de 2017, da Secretaría Xeral da Igualdade, pola que se amplía o prazo de presentación da documentación xustificativa establecido na Resolución do 31 de xullo de 2017 pola que se establecen as bases reguladoras das axudas do programa Emega para o fomento do emprendemento feminino en Galicia, cofinanciadas polo FSE no marco do programa operativo FSE Galicia 2014-2020, e se procede á súa convocatoria no ano 2017 (SI429A).
Vicepresidencia e Consellería de Presidencia, Administracións Públicas e Xustiza — III. Outras disposicións — 11/10/2017

Mediante a Resolución da Secretaría Xeral da Igualdade, do 31 de xullo de 2017, establecéronse as bases reguladoras e convocáronse as axudas do programa Emega para o fomento do emprendemento feminino en Galicia (DOG núm. 148, do 4 de agosto).
O artigo 22 da Resolución do 31 de xullo de 2017 establece que para a xustificación das axudas concedidas, as beneficiarias presentarán, con data límite do 1 de decembro de 2017, a documentación que se indica no número 2 do mesmo artigo. Tendo en conta o volume de solicitudes presentadas e o longo proceso de tramitación, e co fin de optimizar os procesos de xestión e tendo en conta que non se causa prexuízo a terceiras persoas, procede modificar o dito artigo 22, ampliando o prazo ata unha data que permita a mellor xustificación por parte das beneficiarias.
Por todo o exposto, no uso das atribucións que me foron conferidas,
Artigo único
Modifícase o punto 1 do artigo 22 (prazo e xustificación da subvención) da Resolución do 31 de xullo de 2017 pola que se establecen as bases reguladoras das axudas do programa Emega para o fomento do emprendemento feminino en Galicia, cofinanciadas polo FSE no marco do programa operativo FSE Galicia 2014-2020, e se procede á súa convocatoria no ano 2017, que queda redactado como segue:
«As beneficiarias deberán presentar a documentación xustificativa da subvención concedida coa data límite do 29 de decembro de 2017».
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 3 de outubro de 2017
RESOLUCIÓN do 4 de outubro de 2017 sobre ampliación dos prazos establecidos no artigo 22 da Resolución do 11 de agosto de 2016, pola que se establecen as bases reguladoras e se anuncia a convocatoria de subvencións para proxectos de redes de distribución de enerxía térmica con equipamentos de xeración con biomasa, para os anos 2016 e 2017, cofinanciadas polo fondo comunitario derivado do programa operativo Feder Galicia 2014-2020 (Diario Oficial de Galicia número 171, do 8 de setembro).
Instituto Enerxético de Galicia — III. Outras disposicións — 10/10/2017

No
Diario Oficial de Galicia
núm. 243, do 22 de decembro de 2016, publicouse a Resolución do 14 de decembro de 2016 desta dirección pola cal se concederon subvencións para proxectos de redes de distribución de enerxía térmica con equipamentos de xeración con biomasa, en réxime de concorrencia competitiva, aos beneficiarios mencionados no anexo I da resolución.
De acordo co disposto no artigo 22 das bases reguladoras das axudas, a data límite para executar o proxecto e presentar a documentación xustificativa dos investimentos será o 15 de outubro de 2017.
O artigo 45.3 do Decreto 11/2009, do 8 de xaneiro, polo cal se aproba o Regulamento da Lei 9/2007, do 13 de xuño, de subvencións de Galicia (DOG núm. 20, do 29 de xaneiro), establece a posibilidade de que o órgano concedente das subvencións outorgue, salvo precepto en contra contido nas bases reguladoras, unha ampliación do prazo establecido para presentar a xustificación, que non excederá da metade deste e sempre que con iso non se prexudiquen dereitos de terceiros.
Doutra banda, remítese ao disposto con carácter xeral no artigo 32 da Lei 39/2015, do 1 de outubro, do procedemento administrativo común das administracións públicas (LPACAP), no cal se indica que a ampliación poderase acordar de oficio ou a instancia de parte, antes do vencemento do prazo de que se trate e se as circunstancias así o aconsellan.
No presente procedemento de concesión de axudas estanse a rexistrar numerosas solicitudes de prórroga por parte dos beneficiarios, motivadas nas dificultades existentes para executar e xustificar os investimentos subvencionados nas referidas datas límite, por cuestións de procedemento de contratación das obras e a demora nas entregas de materiais polos provedores e ademais non existe a posibilidade de causar prexuízos a terceiros.
Por todo o anterior, sobre a base dos requisitos e condicións previstos na normativa anteriormente citada,
DISPOÑO:
Primeiro. Modificar a data límite que figura no artigo 22.1 das bases reguladoras para executar o proxecto e presentar a documentación xustificativa. Ampliándose o período de execución das actuacións que se subvencionan e o período para presentar a documentación xustificativa dos investimentos ata o 20 de novembro de 2017.
Segundo. Publicar esta resolución no
Diario Oficial de Galicia
e na páxina web do Instituto Enerxético de Galicia (www.inega.gal), para os efectos previstos no artigo 44 e 45.3 da LPACAP.
Terceiro. De acordo co disposto no artigo 32.3 da LPACAP, contra o presente acordo non cabe recurso de ningún tipo.
Santiago de Compostela, 4 de outubro de 2017
RESOLUCIÓN do 2 de outubro de 2017 pola que se lles dá publicidade aos premios concedidos ao abeiro da Resolución do 29 de decembro de 2016 pola que se establecen as bases reguladoras para a concesión, en réxime de concorrencia competitiva, dos Premios Galicia Parabéns, e se procede á súa convocatoria para o ano 2017.
Axencia Turismo de Galicia — III. Outras disposicións — 10/10/2017

En cumprimento do disposto no artigo 15.1 da Lei 9/2007, do 13 de xuño, de subvencións de Galicia, e no artigo 13.4 da Lei 4/2006, do 30 de xuño, de transparencia e boas prácticas na Administración pública galega, así como no artigo 18 das bases da convocatoria,
RESOLVO:
Facer público, no
Diario Oficial de Galicia
e na páxina web da Axencia Turismo de Galicia (http://turismo.xunta.gal//), o resultado do proceso de concesión dos premios con cargo ás seguintes aplicacións orzamentarias e importes:
Os premiados figuran no anexo desta resolución, de acordo coa concesión dos premios ao abeiro da Resolución do 29 de decembro de 2016 pola que se establecen as bases reguladoras para a concesión, en réxime de concorrencia competitiva, dos Premios Galicia Parabéns e se procede á súa convocatoria para o ano 2017.
Santiago de Compostela, 2 de outubro de 2017
RESOLUCIÓN do 2 de outubro de 2017 pola que se dá publicidade ás axudas concedidas ao abeiro da Resolución do 29 de decembro de 2016 pola que se establecen as bases reguladoras para a concesión, en réxime de concorrencia competitiva, de subvencións a entidades locais para o fomento da accesibilidade e sinalización dos recursos turísticos no medio rural, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se anuncia a convocatoria para o ano 2017.
Axencia Turismo de Galicia — III. Outras disposicións — 10/10/2017

En cumprimento do disposto no artigo 15.1 da Lei 9/2007, do 13 de xuño, de subvencións de Galicia, e no artigo 13.4 da Lei 4/2006, do 30 de xuño, de transparencia e boas prácticas na Administración pública galega, así como no artigo 23 das bases reguladoras da convocatoria,
Facer público no Diario Oficial de Galicia e na páxina web de Axencia Turismo de Galicia (http://turismo.xunta.es//) o resultado do proceso de concesión das subvencións previstas con cargo á aplicación orzamentaria 04.A2.761A.760.0, proxecto 2016 00002, crédito orzamentario 3.295.527,29 €. Deste crédito, 684.790 € fináncianse exclusivamente con fondos propios da comunidade autónoma, e o resto é cofinanciado nun 75 % por fondos Feader, nun 7,5 % con fondos do Ministerio de Agricultura e Pesca, Alimentación e Medio Ambiente e un 17,5 % de fondos propios da comunidade autónoma, que figuran no anexo desta resolución, concedidas ao abeiro da Resolución do 29 de decembro, da Axencia Turismo de Galicia, pola que se establecen as bases reguladoras para a concesión, en réxime de concorrencia competitiva, de subvencións a entidades locais para o fomento da accesibilidade e sinalización dos recursos turísticos no medio rural, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2014-2020, e se anuncia a convocatoria para o ano 2017.
Santiago de Compostela, 2 de outubro de 2017
CORRECCIÓN DE ERROS. Resolución do 23 de agosto de 2017, da Dirección Xeral de Orientación e Promoción Laboral, pola que se habilitan os/as asesores/as e avaliadores/as de diferentes cualificacións profesionais.
Consellería de Economía, Emprego e Industria — III. Outras disposicións — 10/10/2017

Advertido erro en dita resolución, publicada no DOG núm. 167, do 4 de setembro de 2017, consistente na omisión no anexo I de dous asesores/as na cualificación profesional de Xestión de servizos para o control de organismos nocivos, cómpre facer as seguintes correccións:
Na páxina 41516 onde di: «Habilitar como asesores/as e avaliadores/as das cualificacións de Aproveitamentos forestais (AGA343_2), Extinción de incendios e salvamento (SEA129_2), Operacións de vixilancia e extinción de incendios forestais e apoio a continxencias no medio natural e rural (SEA595_2), Socorrismo en instalacións acuáticas (AFD096_2), Socorrismo en espazos acuáticos naturais (AFD0340_2), Tanatopraxia (SAN491_3), Atención sociosanitaria a persoas no domicilio (SSC089_2), Atención sociosanitaria a persoas dependentes en institucións sociais (SSC320_2)», debe engadirse: «Xestión de servizos para o control de organismos nocivos (SEA251_3)».
No anexo I deben engadirse os datos de dous asesores/as na cualificación de Xestión de servizos para o control de organismos nocivos:
CORRECCIÓN DE ERROS. Orde do 6 de xullo de 2017 pola que se modifican as unidades e os postos de traballo docentes dos centros públicos dependentes desta consellería nos niveis de educación infantil, educación primaria e educación especial.
Consellería de Cultura, Educación e Ordenación Universitaria — III. Outras disposicións — 10/10/2017

Advertidos erros na orde que se cita, publicada no
Diario Oficial de Galicia
número 141, do 26 de xullo de 2017, cómpre efectuar as seguintes correccións do seu anexo I:
Na páxina 35486, na liña dos postos de traballo docentes do CEIP da Ramallosa do concello de Teo, na columna de postos de FI, debe figurar: «3»; na columna de postos de PT, debe figurar: «1».
Na páxina 35489, na liña dos postos de traballo docentes do CEIP Pérez Viondi do concello da Estrada, na columna de postos de EM debe figurar: «1»; na columna de postos de EF, debe figurar: «2».
RESOLUCIÓN do 11 de outubro de 2017 pola que se dá publicidade das axudas concedidas ao abeiro da Orde do 5 de maio de 2017 (Diario Oficial de Galicia número 100, do 29 de maio), pola cal establecen as bases reguladoras para a concesión, en réxime de concorrencia competitiva, de subvencións a concellos de Galicia e ás súas entidades públicas con personalidade xurídica propia, e agrupacións de concellos, para o equipamento e mellora das instalacións e locais utilizados para a realización de actividades culturais, e se procede á súa convocatoria para o ano 2017.
Consellería de Cultura, Educación e Ordenación Universitaria — III. Outras disposicións — 20/10/2017

O artigo 15.1 da Lei 9/2007, do 13 de xuño, de subvencións de Galicia, establece a obrigatoriedade da publicación no
Diario Oficial de Galicia
das subvencións concedidas, con expresión da convocatoria, o programa e o crédito orzamentario ao que se imputan, o beneficiario, a cantidade concedida e finalidade ou finalidades da subvención.
RESOLVO:
Ordenar a publicación no
Diario Oficial de Galicia
das subvencións concedidas con cargo á aplicación orzamentaria 09.20.432B.760.0. «subvencións, en réxime de concorrencia competitiva, a concellos de Galicia e ás súas entidades públicas con personalidade xurídica propia, e agrupacións de concellos, para o equipamento e mellora das instalacións e locais utilizados para a realización de actividades culturais».
Santiago de Compostela, 11 de outubro de 2017
RESOLUCIÓN do 9 de outubro de 2017, da Secretaría Xeral Técnica da Consellería do Medio Rural, pola que se dá publicidade dos convenios de colaboración subscritos no segundo cuadrimestre do ano 2017.
Consellería do Medio Rural — III. Outras disposicións — 20/10/2017

O artigo 15 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro) impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
DISPOÑO:
Artigo único.
Dar publicidade á relación dos convenios subscritos pola Consellería do Medio Rural nos meses de maio, xuño, xullo e agosto que se incorpora como anexo a esta resolución.
Santiago de Compostela, 9 de outubro de 2017
EXTRACTO da Resolución do 9 de outubro de 2017, da Secretaría Xeral de Emprego, pola que se publica o crédito para o exercicio 2017 das axudas recollidas na Orde do 27 de agosto de 2014 pola cal se ditan, con carácter permanente, normas de procedemento para a xestión das axudas previstas no Real decreto 3/2014, do 10 de xaneiro, polo que se establecen as normas especiais para a concesión de axudas previas á xubilación ordinaria no sistema da Seguridade Social a persoas traballadoras afectadas por procesos de reestruturación de empresas.
Consellería de Economía, Emprego e Industria — III. Outras disposicións — 20/10/2017

BDNS (Identif.): 366544.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións:
(http://www.pap.minhap.gob.es/bdnstrans/index).
Dáse publicidade, para o exercicio de 2017, do crédito das axudas establecidas na Orde do 27 de agosto de 2014 (DOG núm. 169, do 5 de setembro), pola cal se ditan, con carácter permanente, as normas de procedemento para a xestión das axudas previstas no Real decreto 3/2014, do 10 de xaneiro (BOE do 29 de xaneiro), polo cal se establecen as normas especiais para a concesión de axudas previas á xubilación ordinaria no sistema da Seguridade Social a persoas traballadoras afectadas por procesos de reestruturación de empresas, por importe de 404.714,64 € con cargo á aplicación orzamentaria 09.40.324A.470.0, código de proxecto 2015/00508.
Santiago de Compostela, 9 de outubro de 2017
RESOLUCIÓN do 28 de setembro de 2017, da Dirección Xeral de Mobilidade, pola que se publican as subvencións concedidas ao abeiro da Orde do 10 de maio de 2017 pola que se establecen as bases reguladoras para conceder axudas para a formación no ámbito do transporte por estrada en Galicia para o ano 2017.
Consellería de Infraestruturas e Vivenda — III. Outras disposicións — 20/10/2017

No
Diario Oficial de Galicia
número 102, do 31 de maio de 2017, publicouse a Orde da Consellería de Infraestruturas e Vivenda do 10 de maio de 2017 pola que se establecen as bases reguladoras para conceder axudas para a formación no ámbito do transporte por estrada en Galicia, e se procede á súa convocatoria para o ano 2017.
Unha vez rematada a tramitación de todas as solicitudes que se presentaron, e en cumprimento do artigo 15 da Lei 9/2007, do 13 de xuño, de subvencións de Galicia, debe dárselles publicidade ás subvencións concedidas.
De acordo con todo o indicado,
Publicar como anexo as subvencións concedidas para a formación no ámbito do transporte por estrada en Galicia.
Santiago de Compostela, 28 de setembro de 2017
Subvencións concedidas a asociacións profesionais de transportistas ou de empresarios de actividades auxiliares ou complementarias do transporte, ou ás federacións destas para a formación en relación co transporte por estrada en Galicia para 2017 (aplicación orzamentaria: 2017.08.02.512A.481.1).
Os importes totais foron outorgados para o financiamento dos plans formativos presentados polos beneficiarios.
CORRECCIÓN DE ERROS. Orde do 4 de outubro de 2017 pola que se resolve a convocatoria da Orde do 19 de maio de axudas dirixidas a escolas de música non dependentes desta consellería.
Consellería de Cultura, Educación e Ordenación Universitaria — III. Outras disposicións — 20/10/2017

Advertidos erros na orde que se cita, publicada no Diario Oficial de Galicia número 194, do 11 de outubro de 2017, cómpre efectuar a seguinte corrección:
No anexo I.B, na epígrafe «Concello», onde pon: «Xinzo de Limia», hai que substituílo por: «Ponteareas».
RESOLUCIÓN do 19 de setembro de 2017, da Secretaría Xeral Técnica da Consellería de Economía, Emprego e Industria, pola que se dá publicidade dos convenios de colaboración subscritos por esta consellería no segundo cuadrimestre do ano 2017.
Consellería de Economía, Emprego e Industria — III. Outras disposicións — 20/10/2017

O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro) impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
DISPOÑO:
Dar publicidade á relación dos convenios subscritos pola Consellería de Economía, Emprego e Industria nos meses de maio a agosto do ano 2017, que se incorpora como anexo a esta resolución.
Santiago de Compostela, 19 de setembro de 2017
RESOLUCIÓN do 3 de outubro de 2017 pola que se adhire unha entidade financeira ao convenio de colaboración para a bonificación dos custos do financiamento das microempresas de Galicia titulares de préstamos inferiores ou iguais a 25.000 € subscrito coas entidades financeiras adheridas e as sociedades de garantía recíproca (liña microempresas).
Instituto Galego de Promoción Económica — III. Outras disposicións — 16/10/2017

O Consello de Dirección do Igape, na súa xuntanza do 1 de xuño de 2017, acordou por unanimidade dos seus membros asistentes a aprobación das bases reguladoras das axudas do Igape para a bonificación dos custos do financiamento das microempresas de Galicia, titulares de préstamos inferiores ou iguais a 25.000,00 € instrumentadas mediante convenio de colaboración coas entidades financeiras e coas sociedades de garantía recíproca (liña microempresas). Sendo as ditas bases publicadas mediante Resolución do 14 de xullo de 2017 (DOG núm. 142, do 27 de xullo).
Xunto co texto das devanditas bases publicouse a relación das entidades financeiras que se adheriron ao convenio.
Con data do 8 de setembro de 2017, ratifícase a adhesión da entidade financeira Banco de Sabadell, S.A., polo que cómpre facelo público.
Polo que antecede, en virtude das facultades que teño conferidas mediante o artigo 12.a) da Lei 5/1992, do 10 de xuño, de creación do Instituto Galego de Promoción Económica, e do artigo 11.1.a) do Decreto 317/1992, do 12 de novembro, polo que se aproba o regulamento do Igape,
RESOLVO:
Único. Engadir a entidade financeira Banco de Sabadell, S.A., á relación de entidades financeiras adheridas ao convenio de colaboración para a bonificación dos custos do financiamento das microempresas de Galicia, titulares de préstamos inferiores ou iguais a 25.000,00 €, asinado o 14 de xullo de 2017.
Santiago de Compostela, 3 de outubro de 2017
RESOLUCIÓN do 3 de outubro de 2017 pola que se adhire unha entidade financeira ao convenio de colaboración para a bonificación dos custos do financiamento das pequenas empresas de Galicia titulares de préstamos superiores a 25.000 €, subscrito coas entidades financeiras adheridas e as sociedades de garantía recíproca (liña pequenas empresas).
Instituto Galego de Promoción Económica — III. Outras disposicións — 16/10/2017

O Consello de Dirección do Igape, na súa xuntanza do 1 de xuño de 2017, acordou por unanimidade dos seus membros asistentes a aprobación das bases reguladoras das axudas do Igape para a bonificación dos custos do financiamento das pequenas empresas de Galicia, titulares de préstamos superiores a 25.000,00 € instrumentadas mediante convenio de colaboración coas entidades financeiras e coas sociedades de garantía recíproca (liña pequenas empresas), sendo as ditas bases publicadas mediante Resolución do 14 de xullo de 2017 (DOG nº 142, do 27 de xullo).
Xunto co texto das devanditas bases publicouse a relación das entidades financeiras que se adheriron ao convenio.
Con data do 8 de setembro de 2017, ratifícase a adhesión da entidade financeira Banco de Sabadell, S.A., polo que cómpre facelo público.
Polo que antecede, en virtude das facultades que teño conferidas mediante o artigo 12.a) da Lei 5/1992, do 10 de xuño, de creación do Instituto Galego de Promoción Económica e do artigo 11.1.a) do Decreto 317/1992, do 12 de novembro, polo que se aproba o regulamento do Igape,
Único. Engadir a entidade financeira Banco de Sabadell, S.A., á relación de entidades financeiras adheridas ao convenio de colaboración para a bonificación dos custos do financiamento das pequenas empresas de Galicia, titulares de préstamos superiores a 25.000,00 €, asinado o 14 de xullo de 2017.
Santiago de Compostela, 3 de outubro de 2017
EXTRACTO da Orde do 4 de outubro de 2017 pola que se establecen as bases que regulan as axudas e subvencións para o fomento do emprego a través dos programas de cooperación no ámbito de colaboración coas entidades sen ánimo de lucro e se procede á súa convocatoria para o ano 2017.
Consellería de Economía, Emprego e Industria — III. Outras disposicións — 16/10/2017

BDNS (Identif.): 366243.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Entidades beneficiarias
Entidades sen ánimo de lucro inscritas no Rexistro Único de Entidades Prestadoras de Servizos Sociais na data de publicación da convocatoria, que establezan accións específicas, de conformidade coa súa escritura pública e/ou cos seus estatutos, para a inserción, preferentemente, das persoas con discapacidade e/ou en risco de exclusión social, sempre que non estean incursas nalgunha das circunstancias establecidas no artigo 10.2 da Lei 9/2007, do 13 de xuño, de subvencións de Galicia.
Segundo.
Obxecto
Financiamento de accións de fomento de emprego en colaboración coas entidades sen ánimo de lucro sinaladas no artigo 3 da orde, a través da contratación de persoas traballadoras desempregadas e mulleres vítimas de violencia, para a realización de servizos de interese xeral e social (procedemento TR352A), co obxecto de proporcionarlles a experiencia e a práctica profesional necesarias para facilitar a súa inserción laboral.
Terceiro.
Bases reguladoras
Orde do 4 de outubro de 2017 pola que se establecen as bases que regulan as axudas e subvencións para o fomento do emprego a través dos programas de cooperación no ámbito de colaboración coas entidades sen ánimo de lucro e se procede á súa convocatoria para o ano 2017.
Cuarto.
Importe
Para a concesión destas axudas destínanse oito millóns cen mil euros (8.100.000 euros).
Quinta.
Prazo de presentación de solicitudes
O prazo para a presentación de solicitudes será dun mes, contado desde o día seguinte ao da publicación da orde no
Diario Oficial de Galicia
. Se este último día é inhábil, entenderase prorrogado ata o primeiro día hábil seguinte. Se no mes de vencemento non hai día equivalente, entenderase que o prazo remata o último día do mes.
Santiago de Compostela, 4 de outubro de 2017
RESOLUCIÓN do 6 de outubro de 2017 pola que se convoca un curso selectivo de acceso á escala executiva, categoría de inspector do corpo da Policía Local.
Academia Galega de Seguridade Pública — III. Outras disposicións — 16/10/2017

Dentro das actividades programadas para o ano 2017, e conforme as funcións atribuídas pola Lei 1/2007, do 15 de xaneiro, da Academia Galega de Seguridade Pública, e o establecido nos artigos 38 e 39 do Decreto 243/2008, do 16 de outubro, polo que se desenvolve a Lei 4/2007, do 20 de abril, de coordinación de policías locais, anúnciase a convocatoria dun curso selectivo para o acceso á categoría de inspector da Policía Local, conforme as seguintes bases:
Obxectivos:
– Mellorar o compromiso profesional de servizo público aos cidadáns, baixo parámetros actitudinais de eficacia e de ética policial.
– Facilitarlles aos alumnos unha actualización xurídico-normativa e de operativa profesional que lles permita un mellor exercicio da súa función.
– Dotalos das ferramentas de coñecemento necesarias para a organización e estruturación adecuada dos recursos humanos e dos medios materiais de que dispoñan.
Destinatarios/as:
Persoal do corpo da Policía Local que superaron o proceso selectivo para a categoría de inspector, e que non tivesen realizado este curso.
Inscrición:
A inscrición dos/das participantes será totalmente gratuíta.
Prazas:
Sen límite.
Solicitudes:
1. Os concellos deberán remitir un escrito á Academia Galega de Seguridade Pública, solicitando a participación no curso da/das persoa/s que se atopen nesta situación, para efectuar a correspondente reserva de praza para a realización do devandito curso.
2. O prazo para a remisión de escritos rematará o día 23 de outubro de 2017.
Duración e contido:
O curso terá unha duración de 250 horas lectivas e desenvolverase de xeito semipresencial na Academia Galega de Seguridade Pública.
Este curso contén os seguintes módulos:
– Módulo I: módulo operativo.
– Módulo II: módulo xurídico.
– Módulo III: módulo técnico.
– Módulo IV: módulo administrativo.
– Módulo V: módulo de dirección de equipos.
– Módulo VI: módulo práctico.
Datas:
O curso realizarase do 30 de outubro ao 15 de decembro de 2017.
Desenvolvemento do curso:
Os alumnos da Academia Galega de Seguridade Pública durante o seu período de permanencia nesta, rexeranse polo seu Regulamento de réxime interior, publicado por Orde do 4 de febreiro de 2009, da Consellería de Presidencia, Administracións Públicas e Xustiza no DOG número 30, do 12 de febreiro.
Certificado:
Unha vez superado este curso, a Agasp emitirá un informe ao concello correspondente certificando esta circunstancia, de xeito que se poida proceder ao nomeamento como funcionario de carreira e á toma de posesión como oficial do corpo da Policía Local.
Modificacións:
A Academia Galega de Seguridade Pública poderá modificar o desenvolvemento normal do curso para adaptalo ás necesidades da Administración e ás continxencias que poidan xurdir.
A Estrada, 6 de outubro de 2017
CORRECCIÓN DE ERROS. Resolución do 27 de setembro de 2017 pola que se dá publicidade ao acordo do Consello de Dirección que aproba as bases reguladoras das liñas de apoio ao acceso e adecuación do financiamento das explotacións produtoras e transformadoras de uva e de castañas afectadas polas xeadas e sarabias, e das explotacións produtoras de pataca, cereal, horta e froiteiras afectadas pola sarabia, instrumentadas mediante convenio de colaboración subscrito coas entidades financeiras e as sociedades de garantía recíproca, e se procede á súa convocatoria en réxime de concorrencia non competitiva.
Instituto Galego de Promoción Económica — III. Outras disposicións — 16/10/2017

Advertido erro no anexo V (relación de entidades financeiras e sociedades de garantía recíproca adheridas) da referida resolución, publicada no DOG número 191, do 6 de outubro de 2017, é necesario substituír o dito anexo polo que se xunta coa presente corrección.
RESOLUCIÓN do 6 de outubro de 2017 pola que se convoca un curso selectivo de acceso á escala básica, categoría de oficial do corpo da Policía Local.
Academia Galega de Seguridade Pública — III. Outras disposicións — 16/10/2017

Dentro das actividades programadas para o ano 2016, e conforme as funcións atribuídas pola Lei 1/2007, do 15 de xaneiro, da Academia Galega de Seguridade Pública, e o establecido nos artigos 38 e 39 do Decreto 243/2008, do 16 de outubro, polo que se desenvolve a Lei 4/2007, do 20 de abril, de coordinación de policías locais, anúnciase a convocatoria dun curso selectivo para o acceso á categoría de oficial da Policía Local, conforme as seguintes bases:
Obxectivos:
– Mellorar o compromiso profesional de servizo público aos cidadáns, baixo parámetros actitudinais de eficacia e de ética policial.
– Facilitarlles aos alumnos unha actualización xurídico-normativa e de operativa profesional que lles permita un mellor exercicio da súa función.
– Dotalos das ferramentas de coñecemento necesarias para a organización e estruturación adecuada dos recursos humanos e dos medios materiais de que dispoñan.
Destinatarios/as:
Persoal do corpo da Policía Local que superaron o proceso selectivo para a categoría de oficial e que non tivesen realizado este curso.
Inscrición:
A inscrición dos/das participantes será totalmente gratuíta.
Prazas:
Sen límite.
Solicitudes:
1. Os concellos deberán remitir un escrito á Academia Galega de Seguridade Pública, mediante o que se solicita a participación no curso da/das persoa/s que se atopen nesta situación, para efectuar a correspondente reserva de praza para a realización do devandito curso.
2. O prazo para a remisión de escritos rematará o día 23 de outubro de 2017.
Duración e contido:
O curso terá unha duración de 250 horas lectivas e desenvolverase de xeito semipresencial na Academia Galega de Seguridade Pública.
Este curso contén os seguintes módulos:
– Módulo I: módulo operativo.
– Módulo II: módulo xurídico.
– Módulo III: módulo técnico.
– Módulo IV: módulo administrativo.
– Módulo V: módulo de comunicación.
– Módulo VI: módulo práctico.
Datas:
O curso realizarase do 30 de outubro ao 15 de decembro de 2017.
Desenvolvemento do curso:
Os alumnos da Academia Galega de Seguridade Pública, durante o seu período de permanencia nesta, rexeranse polo seu Regulamento de réxime interior, publicado por Orde do 4 de febreiro de 2009, da Consellería de Presidencia, Administracións Públicas e Xustiza no DOG número 30, do 12 de febreiro.
Certificado:
Unha vez superado este curso, a Agasp emitirá un informe ao concello correspondente certificando esta circunstancia, de xeito que se poida proceder ao nomeamento como funcionario de carreira e á toma de posesión como oficial do corpo da Policía Local.
Modificacións:
A Academia Galega de Seguridade Pública poderá modificar o desenvolvemento normal do curso para adaptalo ás necesidades da Administración e ás continxencias que poidan xurdir.
A Estrada, 6 de outubro de 2017
RESOLUCIÓN do 6 de outubro de 2017 pola que se convoca un curso selectivo de acceso á escala executiva, categoría de inspector principal do corpo da Policía Local.
Academia Galega de Seguridade Pública — III. Outras disposicións — 16/10/2017

Dentro das actividades programadas para o ano 2017, e conforme as funcións atribuídas pola Lei 1/2007, do 15 de xaneiro, da Academia Galega de Seguridade Pública, e o establecido nos artigos 38 e 39 do Decreto 243/2008, do 16 de outubro, polo que se desenvolve a Lei 4/2007, do 20 de abril, de coordinación de policías locais, anúnciase a convocatoria dun curso selectivo para o acceso a categoría de inspector principal da Policía Local, conforme as seguintes bases:
Obxectivos:
– Mellorar o compromiso profesional de servizo público aos cidadáns, baixo parámetros actitudinais de eficacia e de ética policial.
– Facilitarlles aos alumnos unha actualización xurídico-normativa e de operativa profesional que lles permita un mellor exercicio da súa función.
– Dotalos das ferramentas de coñecemento necesarias para a organización e estruturación adecuada dos recursos humanos e dos medios materiais de que dispoñan.
Destinatarios/as:
Persoal do corpo da Policía Local que superaron o proceso selectivo para a categoría de inspector principal, e que non tivesen realizado este curso.
Inscrición:
A inscrición dos/as participantes será totalmente gratuíta.
Prazas:
Sen límite.
Solicitudes:
1. Os concellos deberán remitir un escrito á Academia Galega de Seguridade Pública, solicitando a participación no curso da/s persoa/s que se atopen nesta situación, para efectuar a correspondente reserva de praza para a realización do devandito curso.
2. O prazo para a remisión de escritos rematará o día 23 de outubro de 2017.
Duración e contido:
O curso terá unha duración de 250 horas lectivas e desenvolverase de xeito semipresencial na Academia Galega de Seguridade Pública.
Este curso contén os seguintes módulos:
– Módulo I: módulo operativo.
– Módulo II: módulo xurídico.
– Módulo III: módulo técnico.
– Módulo IV: módulo administrativo.
– Módulo V: módulo de xestión directiva e técnicas de mando.
Datas:
O curso realizarase do 30 de outubro ao 15 de decembro de 2017.
Desenvolvemento do curso:
Os alumnos da Academia Galega de Seguridade Pública durante o seu período de permanencia nesta, rexeranse polo seu Regulamento de réxime interior, publicado por Orde do 4 de febreiro de 2009, da Consellería de Presidencia, Administracións Públicas e Xustiza no DOG número 30, do 12 de febreiro.
Certificado:
Unha vez superado este curso, a Agasp emitirá un informe ao concello correspondente certificando esta circunstancia, de xeito que se poida proceder ao nomeamento como funcionario de carreira e á toma de posesión como oficial do corpo da Policía Local.
Modificacións:
A Academia Galega de Seguridade Pública poderá modificar o desenvolvemento normal do curso para adaptalo ás necesidades da Administración e ás continxencias que poidan xurdir.
A Estrada, 6 de outubro de 2017
RESOLUCIÓN do 9 de outubro de 2017 pola que se adxudican as axudas para o fomento da contratación de persoal técnico para realizar actividades de I+D+i nas empresas e organismos de investigación en Galicia (programa Principia), convocadas pola Resolución do 8 de xuño de 2017 (Diario Oficial de Galicia número 118, do 22 de xuño).
Axencia Galega de Innovación — III. Outras disposicións — 19/10/2017

Mediante a Resolución da Axencia Galega de Innovación, do 8 de xuño de 2017 (
Diario Oficial de Galicia
núm. 118, do 22 de xuño), convocáronse as subvencións para o fomento da contratación de persoal técnico para realizar actividades de I+D+i nas empresas e organismos de investigación en Galicia.
No seu artigo 19 regúlase a resolución e notificación destas axudas unha vez que a comisión de valoración establecida no artigo 16 seleccione as solicitudes admitidas e emita un informe no cal se concrete o resultado da avaliación efectuada e a contía da axuda proposta, conforme os criterios establecidos no artigo 17.
Na súa virtude e atendendo á proposta que elaborou na sesión do 25 de setembro de 2017 a Comisión de Valoración establecida no artigo 16 das bases da Resolución do 8 de xuño de 2017, esta Axencia Galega de Innovación
1. Conceder as axudas para o fomento da contratación de persoal técnico para realizar actividades de I+D+i nas empresas e organismos de investigación en Galicia que figuran como anexo I a esta resolución.
2. Denegar as solicitudes que acadaron unha puntuación inferior a 22 puntos mais aquelas de 22 puntos que non superaron o criterio de desempate descrito no artigo 16 da convocatoria, por non dispor de crédito suficiente para o seu financiamento. Estas solicitudes relaciónanse no anexo II.
3. O importe total das axudas concedidas é 2.100.000 euros, con cargo ás aplicacións orzamentarias que se recollen no seguinte cadro:
4. Estas axudas están financiadas con cargo a fondos propios libres da Comunidade Autónoma de Galicia.
5. O pagamento destas axudas realizarase conforme o establecido no artigo 25 da resolución de convocatoria.
6. Para xustificar a subvención deberá presentarse a documentación indicada no dito artigo 25 da resolución de convocatoria no prazo establecido no seu punto 1.
7. Contra esta resolución, sen prexuízo de que os interesados poidan exercer calquera outro que consideren procedente, poderán interpor recurso de alzada no prazo dun mes desde o día seguinte ao da publicación desta resolución no
Diario Oficial de Galicia
, perante o presidente da Axencia Galega de Innovación, segundo o disposto nos artigos 114 e 115 da Lei 30/1992, de réxime xurídico das administracións públicas e do procedemento administrativo común.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 9 de outubro de 2017
CORRECCIÓN DE ERROS. Lei 2/2017, do 8 de febreiro, de medidas fiscais, administrativas e de ordenación.
Presidencia da Xunta de Galicia — I. Disposicións xerais — 23/03/2017

Advertidos erros na publicación da Lei 2/2017, do 8 de febreiro, de medidas fiscais, administrativas e de ordenación, publicada no
Diario Oficial de Galicia
núm. 28, do 9 de febreiro, procede facer as oportunas correccións no sentido que se indica a continuación:
Na páxina 6166, expositivo segundo, parágrafo primeiro, onde di: «…familias numerosas e discapacitados…», debe dicir: «…familias numerosas e persoas con discapacidade…».
Na páxina 6179, punto Dous do artigo 1, onde di: «Sete. Dedución por adquisición de vivenda habitual por discapacitados…», debe dicir: «Sete. Dedución por adquisición de vivenda habitual por persoas con discapacidade…».
Na mesma páxina 6179, punto Tres do artigo 1, onde di: «Oito. Dedución por adquisición de vivenda habitual e por constitución de préstamos hipotecarios destinados ao seu financiamento, por discapacitados…», debe dicir: «Oito. Dedución por adquisición de vivenda habitual e por constitución de préstamos hipotecarios destinados ao seu financiamento, por persoas con discapacidade…».
Na páxina 6209, no número 50) do punto Dous do artigo 3, onde di: «*Distribución de hidrocarburos: 1,58 €/m2», debe dicir: «*Distribución de hidrocarburos: 1,58 €/m».
Na páxina 6215, punto Un do artigo 10, na terceira columna do encabezamento da táboa, onde di: «Grupo», debe dicir: «Subgrupo».
Na páxina 6215, punto Dous do artigo 10, na segunda columna do encabezamento da táboa, onde di: «Subgrupo», debe dicir: «Grupo».
Na páxina 6216, punto Tres do artigo 10, na última columna, a titulación de graduado en ESO ou equivalente é para todas as especialidades da escala de bombeiro forestal e non só para a de operador de datos.
Na páxina 6259, onde di: «Artigo 35. Achega de fondos privados ao desenvolvemento de proxectos de I+D no ámbito do Sistema público de saúde de Galicia», debe dicir: «Artigo 35. Achega de fondos privados ao desenvolvemento de proxectos de I+D no ámbito do Sistema público de Galicia».
Na páxina 6260, punto Un do artigo 35 onde di: «...proxectos de I+D polo Sistema público de saúde de Galicia...», debe dicir: «...proxectos de I+D polo Sistema público de Galicia...».
CORRECCIÓN DE ERROS. Lei 1/2017, do 8 de febreiro, de orzamentos xerais da Comunidade Autónoma de Galicia para o ano 2017.
Presidencia da Xunta de Galicia — I. Disposicións xerais — 23/03/2017

Advertidos erros na publicación da Lei 1/2017, do 8 de febreiro, de orzamentos xerais da Comunidade Autónoma de Galicia para o ano 2017, publicada no
Diario Oficial de Galicia
núm. 28, do 9 de febreiro, procede facer as oportunas correccións no sentido que se indica a continuación:
Na páxina 5896, no artigo 9, punto Un, onde di: «…Sen prexuízo do indicado na alínea o) do artigo 5...», debe dicir: «...Sen prexuízo do indicado na alínea ñ) do artigo 5...».
Na páxina 5963, dentro do anexo IV, onde di: «...Integración social (Plan vello).
Realización e plans de obra...»,
debe dicir: «...Integración social (Plan vello).
Radioterapia.
Realización e plans de obra..…».
EXTRACTO da Resolución do 14 de marzo de 2017 pola que se establecen as bases reguladoras e se anuncia a convocatoria de subvencións para proxectos de equipamentos térmicos de biomasa, para o ano 2017, cofinanciadas polo Fondo Europeo de Desenvolvemento Rexional, no marco do programa operativo Feder-Galicia 2014-2020.
Instituto Enerxético de Galicia — III. Outras disposicións — 22/03/2017

BDNS (Identif.): 338252.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro. Beneficiarios
a) As entidades locais de Galicia e entidades dela dependentes.
b) A Administración xeral da Comunidade Autónoma de Galicia e as entidades instrumentais dela dependentes.
c) As entidades sen ánimo de lucro.
d) Empresas legalmente constituídas e autónomos.
Segundo. Obxecto
O obxecto destas bases é apoiar proxectos con fins de aforro enerxético e fomento do uso racional das enerxías renovables. Os proxectos limitaranse a instalacións de equipamentos térmicos que utilicen biomasa como combustible (código procedemento IN421G).
Terceiro. Bases reguladoras e convocatoria
Resolución do 14 de marzo de 2017 pola que se establecen as bases reguladoras e se anuncia a convocatoria de subvencións para proxectos de equipamentos térmicos de biomasa, para o ano 2017, cofinanciadas polo Fondo Europeo de Desenvolvemento Rexional, no marco do programa operativo Feder-Galicia 2014-2020.
Cuarto. Contía
1. A contía global da convocatoria ascende a 4.665.662,00 euros. O financiamento da convocatoria correspondese con fondos comunitarios derivados do programa Galicia 2014-2020 Feder nun 80 % e financiamento privado nun 20 %.
2. A contía da subvención será dun 80 % do custe elixible no caso de que os beneficiarios sexan:
a) Entidades locais.
b) Sector público autonómico.
A contía da subvención será dun 50 % do custo elixible no caso de que os beneficiarios sexan entidades xurídicas sen ánimo de lucro (que non realicen actividade económica), así como empresas, as súas agrupacións e asociacións e entidades sen ánimo de lucro que realicen actividade económica. No caso de pequenas empresas a axuda incrementarase en 20 puntos porcentuais e, no caso de medianas empresas, en 10 puntos porcentuais.
3. A contía máxima da axuda por proxecto será de 200.000 € e por solicitante de 1.000.000 €.
Quinto. Prazo de presentación de solicitudes
O prazo de presentación de solicitudes será dun (1) mes, contado desde o día seguinte ao da publicación desta resolución no DOG.
A presentación das solicitudes realizarase unicamente por medios electrónicos a través do formulario electrónico normalizado accesible desde a sede electrónica da Xunta de Galicia, https://sede.xunta.gal e na páxina web do Inega, www.inega.gal
Xunto coa solicitude presentaranse electrónicamente, anexadas, copias dixitalizadas da documentación complementaria.
Santiago de Compostela, 14 de marzo de 2017
RESOLUCIÓN do 13 de marzo de 2017, da Secretaría Xeral Técnica da Consellería de Economía, Emprego e Industria, pola que se lle dá publicidade á celebración da sesión constitutiva do Consello Reitor do Instituto Galego do Consumo e da Competencia.
Consellería de Economía, Emprego e Industria — III. Outras disposicións — 22/03/2017

En virtude da autorización contida no artigo 38 da Lei 14/2013, do 26 de decembro, de racionalización do sector público autonómico, créase a través do Decreto 118/2016, do 4 de agosto, o Instituto Galego do Consumo e da Competencia e apróbanse os seus estatutos.
O artigo 8 do Decreto 118/2016 establece como órgano de goberno do Instituto Galego do Consumo e da Competencia o Consello Reitor.
A disposición adicional terceira do Decreto 118/2016 indica que o inicio da actividade do Instituto Galego do Consumo e da Competencia se producirá coa celebración da sesión constitutiva do seu consello reitor.
Na súa virtude, e logo de convocatoria polo conselleiro de Economía, Emprego e Industria, o Consello Reitor do Instituto Galego do Consumo e da Competencia realizou a súa sesión constitutiva o día 13 de marzo de 2017, polo que esta consellería
Ordenar que se publique no Diario Oficial de Galicia que con data do 13 de marzo de 2017 tivo lugar a sesión constitutiva do Consello Reitor do Instituto Galego do Consumo e da Competencia.
Santiago de Compostela, 13 de marzo de 2017
RESOLUCIÓN do 15 de marzo de 2017, da Dirección Xeral de Educación, Formación Profesional e Innovación Educativa, pola que se nomean os asesores e as asesoras que actuarán no proceso de acreditación de competencias convocado pola Orde do 28 de decembro de 2016.
Consellería de Cultura, Educación e Ordenación Universitaria — III. Outras disposicións — 22/03/2017

Mediante a Orde 28 de decembro de 2016 (DOG do 12 de xaneiro de 2017), acórdase convocar o proceso de acreditación de competencias profesionais adquiridas a través da experiencia laboral, na Comunidade Autónoma de Galicia, en determinadas unidades de competencia do Catálogo nacional de cualificacións profesionais.
O artigo 17 da devandita orde fai referencia aos requisitos, formación e habilitación das persoas que poderán actuar como asesores e avaliadores, establecendo no seu punto 2 que as persoas habilitadas poderán actuar como persoal asesor e avaliador nas comisións de avaliación, e deberán ser nomeadas en cada convocatoria, polo que esta dirección xeral
Facer público o nomeamento dos asesores e das asesoras que participarán no proceso de acreditación de competencias disposto pola Orde do 28 de decembro de 2016 pola que se convoca o proceso de acreditación de competencias profesionais adquiridas a través da experiencia laboral, na Comunidade Autónoma de Galicia, en determinadas unidades de competencia do Catálogo nacional de cualificacións profesionais, e a súa vinculación coas comisións de avaliación segundo figura no anexo desta resolución.
Santiago de Compostela, 15 de marzo de 2017
RESOLUCIÓN do 7 de marzo de 2017, da Secretaría Xeral Técnica da Consellería do Medio Rural, pola que se dá publicidade aos convenios de colaboración subscritos no terceiro cuadrimestre do ano 2016.
Consellería do Medio Rural — III. Outras disposicións — 22/03/2017

O artigo 15 da Lei 1/2016, do 18 de xaneiro, de transparencia e bo goberno (DOG nº 30, do 15 de febreiro), impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo único
Darlle publicidade á relación dos convenios subscritos pola Consellería do Medio Rural nos meses de setembro, outubro, novembro e decembro que se incorpora como anexo a esta resolución.
Santiago de Compostela, 7 de marzo de 2017